
Kettős szerelmi öngyilkosság Szonezakiban

Témaválasztásom célja, hogy bemutassam a japán színház egyik legnevesebb drámaíróját, Csikamacu Monzaemont (1653-1725), és az ő munkásságán keresztül betekintést nyújtsak a hagyományos japán bábszínház világába. A ningjó dzsóruri közel négyszáz évvel ezelőtt jött létre Kiotóban, alapja pedig három elem együttműködése – a báb, a narráció és a samiszen zene. Célom az író egyik leghíresebb darabját, az 1703-as Szonezaki sindzsút bemutatva, hogy feltárjam a sindzsú, vagyis a kettős szerelmi öngyilkosságok témáját feldolgozó darabok lényegét és máig tartó népszerűségük okait.



